Félagsmenn í Félagi flugumferðarstjóra samþykktu verkfallsaðgerðir á fundi síðastliðinn sunnudag . Kári Örn Óskarsson , formaður félagsins , segir í Morgunblaðinu í dag , að 144 hafi verið á kjörskrá og 122 hafi greitt atkvæði . 96% þeirra sem greiddu atkvæði kusu með verkfallsaðgerðum . Samningar félagsins hafa verið lausir síðan 31. desember 2018 . Kári segir að síðan þá hafi félagið fundað með Isavia og átt fundi hjá ríkissáttasemjara síðan í apríl á síðasta ári . Kári segir að bókaður sé fundur hjá ríkissáttasemja í dag , miðvikudag , og er vongóður um að árangur náist þar . „ Samningar eru á viðkvæmu stigi og við viljum klára þetta við samningaborðið . “